# Acsegnmint e l' Beldijke

El **Beldjike**, l' **acsegnmint** est adjinçné pa les kminåltés (l' ancyinne "kiminålté francesse", li kminålté neyerlandès-cåzante eyet li cminålté tîxhon-cåzante.

Il est dné dins des scoles u des univiersités.

Les escoles bedjes francès-cåzante sont mambornêyes pal Federåcion Walonreye-Brussele.

L' escole est obligatwere po les efants eyet les ados k' ont etur shijh eyet dijh-ût ans.

## Anêyes

L' acsegnmint oblidjî pout esse distroclé e troes. I gn a :

### El sicole gardyinne

El sicole gardyinne u ptite sicole, c' est l' seule sicole ki est nén obligatwere. I gn a cwatre anêyes.

Li ptite sicole ascoye des efants di deus ans et dmey ans disk' a 6 ans.

Gn a cwatre ans:

* Anêye d' acmoisse (di deus et dmey a troes ans)
* Prumire anêye (3 => 4 ans)
* Deujhinme anêye (4 => 5 ans)
* Troejhinme anêye (5 => 6 ans)

### El grande escole

Li grande sicole u scole primaire acsegne des efants di shijh a doze ans.

* Prumire anêye (6 => 7 ans)
* Deujhinme anêye (7 => 8 ans)
* Troejhinme anêye (8 => 9 ans)
* Cwatrinme anêye (9 => 10 ans)
* Cénkinme anêye (10 => 11 ans)
* Shijhinme anêye (11 => 12 ans)

### L' escole sigondaire

Li scole sigondaire, dinltins lomêye «les Umanités», c' est po li scolaedje des efants di doze a dijh-ût, dijh-nouv ans.

* Prumire anêye (12 => 13 ans)
* Deujhinme anêye (13 => 14 ans)
* Troejhinme anêye (14 => 15 ans)
* Cwatrinme anêye (15 => 16 ans)
* Cénkinme anêye (16 => 17 ans)
* Shijhinme anêye (17 => 18 ans)
* Setinme anêye (18 => 19 ans)

### les hôtès scoles eyet les univiersités

Po les hôtès escole eyet les univiersités, les ådjes dinés droci padzo n' î sont ki come avirance, ca tertos î polnut daler shuve des cours s' il ont å moens leus CESS eyet minimum dijh-ût ans.

Les anêyes si lomnut:

* Prumî batchelôr (ancyinne prumire candi) (18/19 => 19/20 ans)
* Deujhinme batchelôr (ancyinne deujhinme candi) (19/20 => 20/21 ans)
* Troejhinme batchelôr (ancyinne troejhinme candi, ki n' egzistéve ki pol medcene et l' årtisyince)(20/21 => 21/22 ans)
* Prumî master (ancyinne prumire licince) (21/22 => 22/23 ans)
* Deijhinme master (ancyinne deujhinme licince) (22/23 => 23/24 ans)

## Acsegnmint

### Grande escole

Dins les grandès scoles, les efants apudnut ces matires soûmintreces ci :

* Leu lingaedje del mame : almand, francès obén neyerlandès (sorlon les kiminåltés)
* Li matematike
* Li syince (purade del biyolodjeye)
* L' istwere eyet li djeyografeye (ces matires sont sovint ribanêyes eyet sont lomés : piertaedje — *[FR] Éveil*)
* On deujhinme lingaedje : francès, inglès obén neyerlandès (sorlon les kiminåltés)

### Sigondaire

Tipe d' acseignmint (è prumire et deujhinme anêye, i gn' a deus tipes d'acseignmint. Mins néren, del troejhinme disk' a 'l shijhinme, i gn' a cwate tipes)

* El djenerå (acseignmint do trinzucion - 1ire disk' a 6inme)
* El profecionel (acseignmint do cwalificacion - 1ire disk' a 6inme u 7inme)
* El tecnike (acseignmint do cwalificacion u do trinzucion - 3inme disk' a 6inme u 7inme)
* El årtistike (3inme disk' a 6inme)

### Hôte sicole ey univiersité

*Loukîz a :*Hôte sicole*Loukîz a :*Univiersité
## Herlemes

*Loukîz a :* Prumire guere des scoles eyet Sigonde guere des scoles
## Referinces eyet sourdants